Matteus 6:6 Ons het gesien dat Christus ons oproep om die persoonlike gebed met die HERE te soek. Om daar te wees waar niemand ons sien en niemand ons in die HERE in die gebed steur nie. Beteken dit dat die gebed egoisties mag word? Is die gebed die praat met die HERE waarin ons ons op eie persoonlike wense konsentreer? Is dit die HERE wat moet sorg vir die vervulling van my persoonlike wense? Wanneer ons die Bybel lees, sien ons dat dit nie so is nie. Die HERE haat mense wat egoisties is. Die HERE haat dit as ons vir onsself leef en as ons ons belange altyd weer op die eerste plek plaas. Jy kan dit ook sien as jy verder in Matteus 6 lees. Die Here Jesus leer ons daar die Ons Vader. Let op die woordjie Ons. As ons bid gaan dit daarom dat ons met ons hart bid. Met ’n hart dat aan die HERE in liefde gewy is. Dan bid ons nie net vir onsself nie. Ons weet ons dan met die HERE se hele volk verbind. Ons bid vir mekaar. Ons bid met ’n hart en vra daarby om ’n hart waarmee ons ons naaste liefhet soos ons onsself. As jy die Ons Vader lees en bid dan sien jy ook raak dat dit nie in die eerste plek om my gaan. Ons bid dan eerste om die heiliging van God se naam, om die kom van Sy Koninkryk en om die doen van Sy wil. Die HERE en die eer van God is as dit reg is die eerste in ons lewe en ook in ons gebede. Dit is altyd weer goed om ons eie gebede hieraan te toets. Is ons gebede dikwels nie net ’n opsomming van dinge wat ons vir onsself soek nie? As dit so is het die tyd gekom om dit te verander.